

Terveellisiä elintarvikkeita edullisesti – uudella eurooppalaisella hankkeella annetaan köyhyysvaarassa oleville ihmisille MAHDOLLISUUS 

Bryssel, 23 elokuuta 2011

Köyhyysrajan[footnoteRef:1] alapuolella elämisessä ei ole kyse vain huonosta taloustilanteesta, vaan se tuo usein mukanaan myös muita ongelmia, kuten ravitsemukseen liittyvän huonon terveyden. Tulojen ja ruokavalion laadun välillä on suora yhteys – kun yhteiskunnallinen ja taloudellinen asema laskee, ruokavalion tasapainoisuuskin vähenee. Yksi syy tähän on se, että pienituloisilla ei usein ole varaa riittävän ravitseviin elintarvikkeisiin1. Myös matalampi koulutustaso voi selittää sitä, miksi näiden ihmisten ravintotottumukset eivät ole tyydyttäviä. Koulutus vaikuttaa ravitsemustiedon tasoon, joka puolestaan vaikuttaa ravintotottumuksiin, esimerkiksi hedelmien ja vihannesta saantiin2. Tuloksena on suurempi ylipainon ja lihavuuden vaara ja siihen liittyvät ongelmat kuten diabetes ja sydän- ja verisuonitaudit mutta myös hivenainepuutokset.  Euroopassa köyhyysvaarassa on 81 miljoonaa ihmistä3. Kasvanut sairastumisen riski ja heikko ravitsemus saavat aikaan huomattavia terveydenhoito- ja hyvinvointipalvelujen rasituksia yhteiskunnalle yksittäisten henkilöiden kärsimyksen lisäksi.   [1:  Henkilöt, jotka asuvat kotitalouksissa, joiden kulutusyksikkö kohti lasketut tulot ovat alle 60 prosenttia kansallisista kulutusyksikköä kohti lasketuista mediaanituloista (Eurostat).] 


[bookmark: _GoBack]Euroopan komission rahoittamassa CHANCE-hankkeessa tutkijat ja alan kumppanit kehittävät yhdessä houkuttelevia, kohtuuhintaisia ja terveellisiä elintarviketuotteita, joilla voidaan ehkäistä köyhyysvaarassa olevien ihmisten yleisiä ravitsemusongelmia. Elintarvikkeiden edullisen saatavuuden aikaansaamiseksi CHANCE-hankkeessa tutkitaan halpoja tekniikoita ja ainesosia, kuten kuitupitoisia sivutuotteita, joita saadaan hedelmämehujen tuotannosta, ja muita elintarvikkeiden käsittelyn johdannaisia. Näiden uusien elintarviketuotteiden kehittäminen edellyttää teknistä tietoa. Yhtä tärkeää on kuitenkin ymmärtää paremmin köyhyysvaarassa olevien ihmisten elämäntapoja ja tarpeita. 

Eurostatin tilastot osoittavat, että naiset ja iäkkäät ihmiset ovat kaksi erityisen huolestuttavaa ryhmää, mutta CHANCE-hankkeen tutkijat aikovat selvittää tarkemmin, mitkä ovat keskeiset köyhyysvaarassa olevat ryhmät Euroopassa. Kun nämä ryhmät saadaan määritettyä, kysytään seuraavat kysymykset: Mitä he syövät? Onko suurin ongelma ylipaino ja lihavuus vai onko heillä terveysongelmia hivenaineiden, kuten raudan ja B12-vitamiinin, riittämättömän saannin takia? Löytääkseen vastaukset näihin kysymyksiin CHANCE-hankkeen tutkijat tutkivat tieteellistä kirjallisuutta, jakavat kyselylomakkeita ravintotottumuksista, tekevät mittauksia muun muassa painosta, pituudesta ja vyötärön ympärysmitasta sekä arvioivat ravitsemus- ja terveystilannetta.      

Lopuksi, CHANCE-hankkeen tutkijat selvittävät, mitkä ovat määritetyn riskiryhmän mielestä esteitä terveelliselle syömiselle ja mikä on vähittäiskauppiaiden, elintarvike- ja juomateollisuuden ja muiden elintarvikeketjun toimijoiden mielestä syy siihen, että tämä tietty ryhmä ei käytä ravitsevia elintarvikkeita. Tämän ansiosta CHANCE-hankkeen elintarvikkeiden käsittelyyn osallistuvat kumppanit voivat kehittää terveellisiä elintarviketuotteita, jotka todella päätyvät tämän ryhmän ostoskoreihin.  

Yksi tärkeä osa CHANCE-hanketta on lisätä poliittisten päätöksentekijöiden, kuluttajajärjestöjen, tutkijoiden, elintarvike- ja juomavalmistajien ja terveydenhoito- ja sosiaalialan ammattilaisten tietoisuutta CHANCE-hankkeesta ja sen tuloksista. Näiden sidosryhmien tavoittamisen varmistamiseksi Euroopan ruokatietoneuvosto (EUFIC) johtaa hankkeen jakelu- ja tiedotustoimia. 

CHANCE-yhteenliittymän koordinaattori professori Francesco Capozzi Bolognan yliopistosta tiivistää hankkeen seuraavasti: ”Huolimatta siitä, että merkittävimmät ravintoon liittyvät sairaudet ovat muita yleisempiä köyhyysvaarassa olevilla pienituloisilla, edullisempien ja terveellisempien tuotteiden kehittämiseksi ei ole juuri ole ponnisteltu. Selvittämällä keinoja alentaa tuotantokustannuksia ja hankkimalla lisää tietoa tästä tietystä kuluttajaryhmästä CHANCE-hankkeella toivottavasti edistetään todella vaikuttavien elintarviketuotteiden kehittämistä ja saadaan ne saataville ja tehdään niistä houkuttelevia niitä todella tarvitseville ihmisille.” 

Huomautukset julkaisijalle:
CHANCE on monialainen yhteenliittymä, joka koostuu 17 kumppanista 9:stä EU:n jäsenvaltiosta. Kymmenen yliopistoa ja tutkimuslaitosta sekä viisi elintarvike- ja juoma-alan pientä ja keskisuurta yritystä (pk-yritykset) on mukana hankkeen tutkimuksen ja tekniikan kehityksen toimissa. EUFIC – Euroopan ruokatietoneuvosto – ja CEN – Euroopan standardointikomitea – osallistuvat yhteenliittymään varmistaakseen, että tieto hankkeesta ja sen tulokset saavuttavat laajemman eurooppalaisen yleisön. Hankkeen koordinaattorit ovat professori Francesco Capozzi ja professori Alessandra Bordoni Bolognan yliopistosta, Italiasta. 

Hankkeesta saa lisätietoa sivulta www.chancefood.eu tai ottamalla yhteyttä Cecilia Wanhaiseen osoitteeseen cecilia.wanhainen@eufic.org tai puhelinnumeroon +32 2 506 89 89. 

